427.02 ORDNI DWAR ŻRABEN U XEDD IS-SAQAJN (ORDNI NRU. 43 TAL-2000) L-AVVIŻ LEGALI 182 tal-2000, kif emendat bl-Avviżi Legali 362 tal-2007 u 168 tal-2013. L-AVVIŻ LEGALI 182 tal-2000, kif emendat bl-Avviżi Legali 362 tal-2007 u 168 tal-2013. 1.1 It-titolu ta’ dan l-Ordni hu Ordni dwar Żraben u Xedd is-Saqajn, u jista’ jissejjaħħ Ordni Nru. 43 tal-2000. 1.2 Merkanzija li nħarġitilha fattura jew li kienet ikkonsenjata lill-bejjiegħ qabel l-1 ta’ Jannar, 2001, u li tikkonforma ma’ l-Ordni dwar Xedd ir-Riġlejn, ma tkunx soġġetta għall-miżuri f’dan l-Ordni sal-1 ta’ Jannar, 2003. 2.1 Applikabbilità. Dan l-Ordni Mandatorju għandu japplika għat-twaħħil ta’ tikketti fuq materjal użat fil-komponenti prinċipali ta’ żrabenu xedd is-saqajn għall-bejgħ lill-konsumatur. 2.2 Lista mhux eżawrjenti tal-prodotti koperti minn dan l-Ordni Mandatorju tidher fit-Tieni Skeda. 2.3 Dawn li ġejjin huma esklużi mill-iskop ta’ dan l-Ordni Mandatorju: - żrabensekondaman, milbusin, <margin ><index-7>-</index-7>1257241459 </margin >-żraben protettivi koperti mill-Ordni dwar it-Tagħmir Protettiv Personali, - żrabenkoperti minn Direttiva 76/769/EEC, - żra benġ ugarelli. 3.1 Għall-finijiet ta’ dan l-Ordni Mandatorju, kemm-il darba r-rabta tal-kliem ma teħtieġx xort’oħra, għandhom japplikaw it-tifsiriet li ġejjin: 3.1.1 "żraben" tinkludi xedd is-saqajn u tfisser l-artikoli kollha b’pettijiet imwaħħlin magħhom maħsubin biex iħarsu jew jgħattu s-sieq, inklużi partijiet mibjugħ in separatement kif hemm referenza għalihom fl-Ewwel Skeda. 4.1 Informazzjoni fuq żraben. Informazzjoni fuq il-kompożizzjomi ta’ żraben għandha tingħata permezz tat-twaħħil ta’ tikketta kif speċifikat fil-paragrafu 6. 4.2 It-tikketta għandha tagħti informazzjoni dwar it-tliet partijiet ta’ żraben kifimfissra fl-Ewwel Skeda, jiġifieri: (a) il-wiċċ; (b) l-inforra u s-suletta; (ċ) il-pett ta’ barra. 4.3 Il-kompożizzjoni ta’ żraben għandha tkun indikata kif speċifikat fil-paragrafu 6 fuq il-bażi jew ta’ stampi jew ta’ indikazzjonijiet bil-miktub fil-każ ta’ materjal speċifiku, kif stipulat fl-Ewwel Skeda. 4.4 Fil-każ tal-wiċċ, il-klassifikazzjoni tal-materjal għandha tkun stabbilita fuq il-bażi tal-provvedimenti li hemm fil-paragrafu 6.1 u fl-Ewwel Skeda, mingħajr ma jittieħed kont ta’ aċċessorji jew rinforzi bħalma huma rqajja’ ta’ l-għarqub, tberfil, tiżjin, bokk li, lametti, vajlori tat-toqob tal-lazzijiet jew aċċessorji simili. 4.5 Fil-każ tal-pett ta’ barra, il-klassifikazzjoni għandha tkun ibbażata fuq il-volum tal-materjal li jkun fih, skond il-paragrafu 6. 5.1 Ħruġ fis-suq. Kull żarbun maħruġ fis-suq għandu jissodisfa l-ħtiġiet ta’ dan l-Ordni mingħajr preġudizzju għal provvedimenti rilevanti oħra. 5.2 Ebda persuna ma tista’ toħroġ fis-suqxi żraben li ma jkunux jikkonformaw mal-provvedimenti ta’ dan l-Ordni rigward il-ħtiġiet tat-twaħħil ta’ tikketti. 6.1 Tikketti ma’ żraben. Emendat: A.L.362 ta’ l-2007. It-tikketti maż-żraben għandhom jagħtu informazzjoni fuq il-materjal, stabbilit skond l-Ewwel Skeda, li jikkostitwixxi mill-inqas 80 % ta’ l-ispazju ta’ fuq tal-wiċċ, u l-inforra u s-suletta, taż-żarbun, u mill-inqas 80 % tal-volum tal-wiċċ ta’ barra. Jekk ma jkun hemm ebda materjal li minnu jikkostitwixxi mill-inqas 80 %, għandha tingħata informazzjoni fuq iż-żewġ għamliet ta’ materjal prinċipali użati fil-kompożizzjoni taż-żraben. 6.2 L-informazzjoni meħtieġa fil-paragrafu 6.1 għandha tidher fuq iż-żraben. 6.3 Il-manifattur jew l-aġent awtorizzat tiegħu jista’ jagħżel sew stampi sew indikazzjonijiet bil-miktub kif imfissra fl-Ewwel Skeda. 6.4 (a) Kull indikazzjoni bil-miktub li tingħata kif mitlub fil-paragrafu 6.3 għandha tingħata f’mill-inqas waħda mil-lingwi li ġejjin: Malti, Ingliż, Taljan. (b) Mingħajr ħsara għall-paragrafu (a), il-kolonna ‘Indikazzjonijiet miktubin fil-lingwi kollha tal-Komunità Ewropea’ fit-Tabelli 1 u 2 li jinsabu fl-Ewwel Skeda, jispeċifikaw l-indikazzjonijiet miktubin fil-lingwi kollha tal-Komunità Ewropea. 6.5 Għall-finijiet ta’ dan l-Ordni, it-twaħħil ta’ tikketti għandu jsir billi l-informazzjoni meħtieġa titwaħħal mill-inqas ma’ żarbun wieħed minn kull par. Dan jista’ jsir bl-istampar, twaħħil jew intaljar, jew bl-użu ta’ tikketta mwaħħla. 6.6 It-tikketta trid tkun tidher, mwaħħla tajjeb u aċċessibbli, u l-qisien ta’ l-istampi jridu jkunu kbar biżżejjed biex l-informazzjoni ta’ fuqhom tinftiehem malajr. Ma għandux ikun possibbli li t-tikketta t qarraq bil-konsumatur. 6.7 Il-manifattur jew l-aġent awtorizzat tiegħu stabbilit f’Malta għandu jkun responsabbli biex iforn it-tikketta u għall-korrettezza ta’ l-informazzjoni li jkun fiha. Jekk la l-manifattur u lanqas l-aġent awtorizzat tiegħu ma jkunu stabbiliti f’Malta, dan l-obbligu jaqa’ fuq il-persuna li kienet responsabbli biex iddaħħal għall-ewwel darba ż-żraben fis-suq. Il-bejjiegħ jibqa’ responsabbli li jiżgura li ż-żraben mibjugħin minnu jkollhom it-tikkettjar xieraq preskritt minn dan l-Ordni Mandatorju. 6.8 Jekk ikun hemm il-ħtieġa li titwaħħal informazzjoni testwali addizzjonali mat-tikketta, dak it-tagħrif jista’ jiżdied ma’ l-informazzjoni meħtieġa skond dan l-Ordni.